Oct 07,2015
టాప్‌గేర్‌లో రెనో 'క్విడ్‌' బుకింగ్‌లు..!
    న్యూఢిల్లీ: ఫ్రెంచ్‌ కార్ల తయారీ సంస్థ రెనో మార్కెట్లోకి తాజాగా విడుదల చేసిన క్విడ్‌ కారుకు అపూర్వ ఆదరణ లభిస్తోంది. రెండు వారాల కిందట విడుదలై ఇంకా రోడ్డుమీద కూడా అడుగుపెట్టక ముందే మార్కెట్లో క్విడ్‌ ప్రకంపనలు మొదలయ్యాయి.ఎస్‌యూవీ పోలికలతో రెనో సంస్థ విడుదల చేసిన ఈ హ్యాచ్‌బ్యాక్‌ కారుకు ఇప్పటికే 25,000కు పైగా బుకింగ్‌లు లభించినట్లు కంపెనీ తెలిపింది. లీటరుకు 25.2 కి.మీ. మెరుగైన మైలేజీకి తోడు ధర అందుబాటు స్థాయిలో ఉండడంతో ఎక్కువ మంది 'క్విడ్‌'పై ఆసక్తి చూపుతున్నట్లు సమాచారం. మార్కెట్లో పేరెన్నిక గలిగిన మారుతీ స్విఫ్ట్‌, ఆల్టో, హ్యుందారు ఇయాన్‌లకు ఈ కారు గట్టి పోటీని ఇవ్వనుంది. ఇటీవలే తాము క్విడ్‌ను మార్కెట్లోకి ఆవిష్కరించామని.. ఇంకా ఈ కారు దేశంలోని చాలా షోరూమ్‌లకు చేరను కూడా చేరలేదని అప్పుడే ఇంతటి ఆదరణ లభిచడం పట్ల కంపెనీ భారత విభాగం సీఈఓ, ఎండీ సుమిత్‌ సాహ్నే అనందం వ్యక్తం చేశారు. పెరిగే డిమాండ్‌ను తట్టుకునేందుకు తాము సన్నద్ధమవుతున్నట్లు వివరించారు.
మీ స్నేహితులకు రికమెండ్ చెయ్యండి